
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 119
din 25 iulie 2013
privind desemnarea şi validarea membrilor Consiliului de Administraţie al S.C. ECOSERV SIG S.R.L. 

Consiliul Local al Municipiului Sighişoara, întrunit în ședință ordinară ;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16081/19.07.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. ECOSERV SIG S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând prevederile art. 28-30 din O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013, act normativ care reglementează administrarea întreprinderilor publice şi prin care sunt aplicabile noi reguli în ceea ce priveşte administrarea şi controlul în cadrul unei întreprinderi publice şi ţinând cont de faptul că la acest moment S.C. Ecoserv Sig S.R.L. nu are constituit un consiliu de administraţie, potrivit prevederilor legale amintite anterior;

Ţinând cont de prevederile art. 194 lit. b) şi art. 197 alin. 1 din Legea nr. 31/1990, republicată, Legea societăţilor;
Având în vedere Hotărârea Consiliului Local Sighişoara nr. 10/12.07.2012 privind iniţierea şi desfăşurarea procedurii de selecţie prealabilă a candidaţilor pentru Consiliul de administraţie al S.C. Ecoserv Sig S.R.L. Sighişoara, în sensul implementării guvernanţei corporative la S.C. Ecoserv Sig S.R.L. Sighişoara;

Văzând Raportul final nr. 26/03.12.2012 şi Raportul suplimentar nr. 30/20.05.2013 la Raportul final nr. 26/03.12.2012 întocmit de recrutatorul S.C. Lithen Business Solutions S.R.L. în cadrul contractului nr. 16413/06.08.2012 pentru elaborarea metodologiei şi a criteriilor de selecţie şi evaluare a candidaţilor care vor fi propuşi pentru funcţiile de membri ai consiliului de administraţie al S.C. Ecoserv Sig S.R.L., conform O.U.G. nr. 109/2011, modificată şi completată prin O.U.G. nr. 51/2013;

Văzând şi Raportul de specialitate, înregistrat cu nr. 16086/19.07.2013 al Serviciului Monitorizare Servicii de Utilităţi Publice, Investiţii, Urmărire contracte prin care se propune desemnarea şi  validarea membrilor Consiliului de Administraţie al S.C. Ecoserv Sig S.R.L. ;
În conformitate cu prevederile O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013 şi cele ale Legii nr. 31/1990, Legea societăţilor, republicată;
Având în vedere avizele favorabile ale comisiilor pe domenii de specialitate, cu excepția Comisiei pentru activități științifice, învățământ, sănătate, cultură, protecție socială, sportivă și de agreement;
În temeiul art. 36 (2) lit. “a” şi “d”, (3) lit. “c”, (6) lit. “a” pct. 19, art. 45 (1) şi art. 115(1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1.(1) Administrarea şi conducerea S.C. Ecoserv Sig S.R.L., societate comercială al cărei asociat unic este Consiliul Local Sighişoara, se va realiza potrivit sistemului unitar de administrare, aşa cum este reglementat de O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013.

(2) Se aprobă ca administrarea şi conducerea S.C. Ecoserv Sig S.R.L. să se realizeze de către un Consiliu de administraţie ce va fi desemnat cu respectarea O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013, urmând a fi validat de Adunarea Generală a Acţionarilor, în speţă Consiliul Local Sighişoara.

Art. 2. Se ia act de propunerea de numire în componenţa Consiliului de administraţie al S.C. ECOSERV SIG S.R.L., ca urmare a procedurii de selecţie a candidaţilor desfăşurată la nivelul autorităţii tutelare a S.C. Ecoserv Sig S.R.L. a următoarelor persoane:

1). Savu Sorin Virgil;

2). Moldovan Radu;

3). Iacob Mircea;

4). Marian Adriana Paula;

5). Popoviciu Adriana

Art. 3. Nu se desemnează, respectiv se invalidează ca membru al Consiliului de administraţie al S.C. ECOSERV SIG S.R.L. dl. Savu Sorin Virgil - membru din afara autorităţii publice tutelare/altor autorităţi sau instituţii publice, în calitate de membru neexecutiv şi independent al Consiliului de administraţie.

Art. 4. Se desemnează, respectiv se validează ca membru al Consiliului de administraţie al S.C. ECOSERV SIG S.R.L. dl. Moldovan Radu - membru din afara autorităţii publice tutelare/altor autorităţi sau instituţii publice, în calitate de membru neexecutiv şi independent al Consiliului de administraţie.

Art. 5. Se desemneaza, respectiv se validează ca membru al Consiliului de administraţie al S.C. ECOSERV SIG S.R.L. dl. Iacob Mircea - membru din afara autorităţii publice tutelare/altor autorităţi sau instituţii publice, în calitate de membru neexecutiv şi independent al Consiliului de administraţie.

Art. 6. Se desemneaza, respectiv se validează ca membru al Consiliului de administraţie al S.C. ECOSERV SIG S.R.L. dna. Marian Adriana - membru din cadrul autorităţii publice tutelare, în calitate de membru neexecutiv şi independent al Consiliului de administraţie.

Art. 7. Se desemneaza, respectiv se validează ca membru al Consiliului de administraţie al S.C. ECOSERV SIG S.R.L. dna. Popoviciu Adriana - membru din cadrul autorităţii publice tutelare, în calitate de membru neexecutiv şi independent al Consiliului de administraţie.
Art. 8. În situaţia nedesemnării/invalidării vreunuia dintre persoanele propuse a face parte din Consiliul de administraţie în urma procedurii de selecţie efectuate la nivelul Autorităţii tutelare a S.C. Ecoserv Sig S.R.L., postul acestuia devine vacant, urmând ca pentru ocuparea lui să se desfăşoare procedură de selecţie.

Art. 9. În situaţia în care persoanele propuse în Consiliul de administraţie nu au fost validate, acestea au posibilitatea de a ataca prezenta hotărâre în condiţiile Legii nr. 554/2004, Legea contenciosului administrativ, cu modificările şi completările ulterioare, la instanţa de contencios administrativ, respectiv Tribunalul Mureş, Secţia Contencios Administrativ, în termenul de 6 luni prevazut la art. 11 din acest act normativ.

Art. 10. După desemnarea, respectiv validarea tuturor persoanelor care vor face parte din Consiliul de administraţie al S.C. Ecoserv Sig S.R.L., componenţa acestuia va cuprinde acele persoane care au fost desemnate/validate, persoane care vor forma Consiliul de administraţie al societăţii.

Art. 11. Consiliul de administraţie işi va exercita atribuţiile necesare organizării şi conducerii societăţii după ce va fi legal constituit, având în componenţa sa toţi membrii desemnaţi şi validaţi de Adunarea Generală a Acţionarilor, cu respectarea limitei numărului membrilor ce pot constitui Consiliul de administraţie, potrivit prevederilor O.U.G. nr. 109/2011 privind guvernanţa corporativă a întreprinderilor publice, aşa cum a fost modificată şi completată prin O.U.G. nr. 51/2013.
Art. 12. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Monitorizare Servicii de Utilităţi Publice, Investiţii, Urmărire contracte, membrii Consiliului de administraţie şi S.C. ECOSERV SIG S.R.L.

Art. 13. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoștinţa publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  
Toth Tivadar

      Contrasemnează/Avizat pentru legalitate

SECRETAR,








    Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. S.C. Ecoserv Sig S.R.L. ;
1 ex. Serviciul Monitorizare Servicii de Utilităţi Publice, Investiţii, Urmărire contracte;
1 ex. persoanele desemnate și validate 
9 ex. AF/FM

